**ZMLUVA O DIELO**

**č. /OMaVS/2021**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len **„Obchodný zákonník“**)

**Čl. I**

**ZMLUVNÉ STRANY**

1. **Objednávateľ: Slovenská republika** zastúpená

 **Správou štátnych hmotných rezerv Slovenskej republiky**

Sídlo: **Pražská 29, 812 63 Bratislava**

Štatutárny orgán: **Ing. Ján Rudolf, PhD.,** predseda

IČO: 30 844 363

IČ DPH: SK2020296487

DIČ: 2020296487

IBAN: SK86 8180 0000 0070 0012 6238

SWIFT: SPSRSKBA

*„Objednávateľ je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty.“*

(ďalej len „**objednávateľ**“)

a

1. **Zhotoviteľ:**

Obchodné meno:

Sídlo:

Konajúci osobou:

IČO:

IČ DPH:

DIČ:

IBAN:

SWIFT:

Spoločnosť zapísaná v ....

(ďalej len „**zhotoviteľ**“)

(objednávateľ a zhotoviteľ spoločne ako **„zmluvné strany“** a každý z nich samostatne ako **„zmluvná strana“**)

uzavreli zmluvu o dielo č. /OMaVS/2021 (ďalej len „**zmluva**“) v tomto znení:

**Čl. II**

**ÚVODNÉ USTANOVENIE**

1. Na obstaranie predmetu zákazky bol použitý postup pri zadávaní zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).
2. Objednávateľ uzatvára zmluvu so zhotoviteľom v súlade s výsledkom vyhodnotenia ponúk, na základe ktorého ponuka predložená zhotoviteľom bola vyhodnotená ako úspešná.

**Čl. III**

**PREDMET ZMLUVY**

1. Predmetom zmluvy je zhotovenie diela, a to vykonanie opravy nákladného výťahu typu NT 3200/0,5 (a 2N) zo strany zhotoviteľa v prospech objednávateľa (ďalej len „**dielo**“) v zmysle platných všeobecne záväzných právnych predpisov v mieste plnenia špecifikovaného v čl. IV zmluvy (ďalej len „**predmet zmluvy**“).
2. Špecifikácia predmetu zmluvy je uvedená v prílohe č. 1 zmluvy – Návrh na plnenie kritérií zo dňa ...
3. Zhotoviteľ sa zaväzuje zhotoviť dielo v zmysle požiadaviek objednávateľa, podľa podmienok dohodnutých v zmluve a v zmysle prílohy č. 1, ktorá tvorí neoddeliteľnú súčasť zmluvy.
4. Objednávateľ sa zaväzuje dielo zhotovené v dohodnutej lehote, kvalite a pri splnení ostatných podmienok dohodnutých touto zmluvou, od zhotoviteľa protokolárne prevziať a zaplatiť dohodnutú cenu za jeho vykonanie podľa platobných podmienok dohodnutých v tejto zmluve a poskytnúť zhotoviteľovi potrebnú súčinnosť.

Čl. IV

miesto, termín a spôsob plnenia

* 1. Dohodnutým miestom plnenia zmluvy je objekt v správe objednávateľa a to:

- Sklad A1, postavený na pozemku parcely registra „C“ Zastavaná plocha a nádvorie, parcelné číslo 1928/168, so súpisným číslom 2677, zapísaný na LV č. 1765 vedenom Okresným úradom Kysucké Nové Mesto, katastrálnym odborom, obec Kysucké Nové Mesto, kat. územie Kysucké Nové Mesto (ďalej len „**miesto plnenia**“).

1. Zhotoviteľ sa zaväzuje zhotoviť predmet zmluvy v mieste plnenia v čase od 6:00 hod do 14:00 hod. počas pracovných dní v termíne podľa bodu 2 v Čl. X zmluvy. Po dohode zmluvných strán môže byť predmet zmluvy vykonaný aj mimo času dohodnutého podľa predchádzajúcej vety a/alebo počas víkendu alebo v deň štátneho sviatku.
2. Zhotovenie diela potvrdzuje objednávateľ preberacím protokolom.
3. Preberací protokol musí obsahovať najmä:

a) kompletné identifikačné údaje oboch zmluvných strán;

b) špecifikáciu titulu (číslo zmluvy);

c) špecifikáciu diela, ktoré bolo zhotovené a je predmetom prevzatia;

d) údaj o rozsahu preberaného diela;

g) prípadné výhrady alebo pripomienky zmluvných strán;

h) dátum prebratia predmetu plnenia;

i) podpisy zúčastnených osôb, oprávnených k podpisu odovzdávajúcu a preberaciu stranu.

1. Preberací protokol vyhotovený podľa predchádzajúceho bodu, podpísaný osobou splnomocnenou/poverenou za objednávateľa, doručí objednávateľ zhotoviteľovi bezodkladne na jeho potvrdenie a podpis. Podpísaním preberacieho protokolu oboma zmluvnými stranami sa považuje dielo za prevzaté.
2. Podpísaný preberací protokol doručí zhotoviteľ objednávateľovi spolu s faktúrou podľa bodu 5 článku V zmluvy.
3. V prípade výhrad zhotoviteľa, tieto uvedie v preberacom protokole a doručí preberací protokol objednávateľovi samostatne, bez faktúry. Bez písomného súhlasu objednávateľa so zapracovaním výhrad alebo pripomienok môže zhotoviteľ predložiť faktúru iba v rozsahu odsúhlasenom oboma zmluvnými stranami v preberacom protokole.

**Čl. V**

**Cena a platobné podmienky**

1. Cena za zhotovenie diela v rozsahu dohodnutom zmluvou sa stanovuje dohodou zmluvných strán v súlade s neoddeliteľnou prílohou č. 1 k zmluve „Návrh na plnenie kritérií“.
2. Zhotovené dielo vyfakturuje zhotoviteľ objednávateľovi podľa skutočne vykonaného rozsahu.
3. Dohodnutá jednotková cena za predmet plnenia je cena konečná a sú v nej zahrnuté všetky náklady zhotoviteľa spojené s plnením zmluvy a nemožno ju v priebehu trvania zmluvy meniť. Cenu počas platnosti zmluvy bude možné meniť len v prípade sadzby DPH a iných platných všeobecne záväzných právnych predpisov.
4. Zhotoviteľ berie na vedomie, že objednávateľ neposkytuje na úhradu za predmet plnenia preddavok ani zálohovú platbu.
5. Zmluvné strany sa dohodli, že dohodnutú cenu za zhotovené dielo zhotoviteľ vyúčtuje objednávateľovi faktúrou. Splatnosť faktúry je 30 kalendárnych dní a začne plynúť od prvého dňa nasledujúceho po dni doručenia faktúry do sídla objednávateľa.
6. Zhotoviteľ sa zaväzuje, že faktúru vystaví po vykonaní predmetu zmluvy, najneskôr do 14 dní odo dňa prevzatia vykonaného diela (fyzického prevzatia diela objednávateľom).
7. Faktúra musí byť vystavená v súlade so zmluvou a musí obsahovať údaje požadované podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Ku faktúre musí byť priložený, preberací protokol podpísaný zástupcami oboch strán dohody. V prípade, ak faktúra vystavená zhotoviteľom nebude obsahovať požadované údaje alebo k nej nebudú pripojené požadované doklady, objednávateľ je oprávnený faktúru v lehote splatnosti zhotoviteľovi vrátiť na doplnenie, resp. prepracovanie. Nová lehota splatnosti faktúry začne v takomto prípade plynúť od doručenia opravenej, doplnenej, resp. novej faktúry vystavenej zhotoviteľom.
8. Faktúru zhotoviteľ doručí objednávateľovi poštou, doporučenou listovou zásielkou, kuriérom alebo osobne do podateľne, na adresu objednávateľa uvedenú v záhlaví zmluvy.
9. Zhotoviteľ' je oprávnený fakturovať len skutočne vykonané dielo, ktoré bude potvrdené v preberacom protokole.

**ČL. VI.**

**PRÁVA A POVINNOSTI ZMLUVNÝCH strán**

* 1. Zhotoviteľ' sa zaväzuje vykonať predmet plnenia v súlade s požiadavkami objednávateľa a  zmluvou; hlavne riadne a v čas v zodpovedajúcej kvalite a s odbornou starostlivosťou, v súlade s platnými smernicami, s technickými normami, s požiadavkami všeobecne záväzných právnych predpisov platných v Slovenskej republike, ktoré sa na poskytovanie predmetu plnenia vzťahujú.
	2. Zhotoviteľ sa zaväzuje zabezpečovať predmet zmluvy vo vlastnom mene a na vlastnú zodpovednosť a vykonávať predmet plnenia iba preukázateľne zaškolenými zamestnancami, prípadne subdodávateľmi podľa čl. VIII zmluvy.
	3. Zhotoviteľ sa zaväzuje zabezpečovať výkon predmetu zmluvy osobami zodpovednými za zhotovenie diela (*musia sa zhodovať s osobami, ktoré úspešný uchádzač uviedol pri preukazovaní splnenia podmienok účasti technickej a odbornej spôsobilosti*):
* a) revízny technik vyhradeného technického zariadenia zdvíhacieho ..............( meno, priezvisko, číslo osvedčenia, tel. kontakt),
* b) osoba s odbornou spôsobilosťou na opravy vyhradených technických zariadení zdvíhacích ...........................( meno, priezvisko, číslo osvedčenia, tel. kontakt).
	1. Zhotoviteľ môže počas plnenia tejto zmluvy vykonávať dielo aj prostredníctvo iných zamestnancov zodpovedných za uskutočnenie prác, ako sú zamestnanci uvedení v článku VI, bode 3 tejto zmluvy, ale musia to byť osoby s minimálne rovnakými kvalifikačnými predpokladmi a túto kvalifikáciu musí zhotoviteľ preukázať objednávateľovi najneskôr tri dni pred začatím činnosti týchto osôb na plnení predmetu zmluvy, a to spôsobom rovnakým, ako bol povinný preukázať kvalifikačné predpoklady osôb zodpovedných za plnenie služieb. V prípade ak tento postup zhotoviteľ nedodrží, nemôžu sa iné osoby zúčastňovať na predmete zmluvy ako osoby zodpovedné za výkon predmetu zmluvy.
	2. Zhotoviteľ je povinný pri výkone predmetu zmluvy prostredníctvom určených osôb uvedených v článku VI. bod. 3, dodržiavať všeobecne záväzne právne predpisy, interné vnútorné predpisy a pokyny objednávateľa.
	3. Zhotoviteľ vyhlasuje a zaväzuje sa, že:
		1. sa oboznámil a preskúmal všetky podmienky a okolnosti súvisiace s realizáciou predmetu zmluvy,
		2. predmet zmluvy je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj personálneho obsadenia, je schopný ho vykonať riadne a v čas, v celosti a na požadovanej odbornej úrovni v súlade so zmluvou a všeobecne záväznými právnymi predpismi.
	4. Zhotoviteľ zabezpečí všetky prístroje, nástroje, náradie a materiál, ktoré sú potrebné pre plnenie zmluvy.
	5. Zhotoviteľ' sa zaväzuje predmet zmluvy vykonať s maximálnou odbornou starostlivosťou a dbať na to, aby nedošlo k poškodeniu majetku objednávateľa.
	6. Zhotoviteľ zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác. Zhotoviteľ je povinný mať najneskôr ku dňu uzavretia zmluvy uzatvorené poistenie všeobecnej zodpovednosti za škodu spôsobenej pri výkone činností predmetu zákazky (napr. poistenie zodpovednosti za škodu spôsobenú pri výkone povolania alebo poistenie zodpovednosti za škodu podnikateľa, s výškou poistného krytia min. vo výške zmluvnej ceny uvedenej v prílohe č. 1 zmluvy). Toto poistenie musí byť platné počas celej doby trvania zmluvy a zhotoviteľ je povinný to na výzvu objednávateľa kedykoľvek preukázať. Úhrada nákladov spojených s poistením je zahrnutá v cene podľa čl. V. zmluvy.
	7. Objednávateľ sa zaväzuje poskytnúť spolupôsobenie potrebné na riadne plnenie predmetu zmluvy.
	8. Reklamácie vád predmetu zmluvy je objednávateľ povinný oznámiť' zhotoviteľovi bezodkladne.
	9. Zhotoviteľ' sa zaväzuje prípadné vady odstrániť okamžite, najneskôr do 3 dní od uplatnenia reklamácie.
	10. Zhotoviteľ' sa zaväzuje dodržiavať všeobecné podmienky a zásady v oblasti ochrany pred požiarmi v zmysle zákona NR SR č. 314/2001 Z. z. o ochrane pred požiarmi v znení neskorších predpisov, ako aj v súlade so zákonom NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov..
	11. Objednávateľ' umožní zhotoviteľovi prístup do jeho priestorov na vykonanie predmetu zmluvy a zabezpečí sprístupnenie predmetného zariadenia v potrebnom rozsahu a vykoná oboznámenie personálu na predmetných zariadeniach a objektoch s očakávaným dielom.
	12. Po ukončení prác budú zo strany zhotoviteľa zariadenia odovzdané poverenému zamestnancovi objednávateľa preberacím protokolom podľa článku IV zmluvy.
	13. Zhotoviteľ odstráni na vlastné náklady odpady, ktoré sú výsledkom jeho činnosti v súlade so zákonom o odpadoch č. 79/2015 Z. z. v znení neskorších predpisov.
	14. Zhotoviteľ a jeho zamestnanci, resp. ním poverené osoby sú povinní zachovávať mlčanlivosť
	o skutočnostiach zistených pri zhotovení diela a o jej výkone aj po ukončení zmluvy (táto mlčanlivosť je časovo neobmedzená). Povinnosť mlčanlivosti sa vzťahuje aj informácie, ktoré si zmluvné strany navzájom poskytli počas predzmluvných rokovaní, pri uzavretí zmluvy a po uzavretí zmluvy. Povinnosť objednávateľa sprístupniť informácie podľa príslušných predpisov nie je týmto ustanovením dotknutá.
	15. Zhotoviteľ má povinnosť zapísať sa do registra partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. o RPVS.“), V prípade, že zhotoviteľovi vznikne povinnosť na zápis do registra partnerov verejného sektora po podpise zmluvy, je povinný oznámiť túto skutočnosť objednávateľovi bezodkladne, najneskôr do 3 (troch) pracovných dní od kedy sa o tejto povinnosti dozvedel.
	16. Zhotoviteľ preberá v plnom rozsahu zodpovednosť za vlastné riadenie postupu prác a dodržiavanie platných všeobecne záväzných právnych predpisov.

**Čl. VII**

Zmluvné pokuty

1. V prípade, ak sa zhotoviteľ dostane do omeškania s odovzdaním predmetu zmluvy a nevykoná dielo v lehote dohodnutej v zmluve, zmluvné strany sa dohodli, že zhotoviteľ zaplatí objednávateľovi zmluvnú pokutu vo výške zodpovedajúcej sadzbe 0,05 % z ceny diela, vyúčtovanej príslušnou faktúrou za každý, aj začatý kalendárny deň omeškania. Zaplatením zmluvnej pokuty nie je dotknutý nárok objednávateľa na náhradu škody, pričom zmluvná pokuta sa nezapočítava na úhradu škody, ktorá by objednávateľovi vznikla porušením zmluvných povinností zhotoviteľa.
2. V prípade, ak sa objednávateľ omešká s úhradou ceny diela na základe zhotoviteľom riadne vystavenej a doručenej faktúry, zmluvné strany sa dohodli, že objednávateľ zaplatí zhotoviteľovi úroky z omeškania. Dohodnutá sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dňu príslušného kalendárneho polroka omeškania zvýšenej o 8 (osem) percentuálnych bodov; takto určená sadzba úrokov z omeškania sa použije počas celého tohto kalendárneho polroka omeškania (§ 1 ods. 2 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka).
3. Zmluvné pokuty sú splatné do 15 (pätnásť) dní odo dňa ich uplatnenia oprávnenou zmluvnou stranou.
4. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty.

Čl. VIII

SUBDODÁVATELIA

* 1. Zhotoviteľ môže plnenie predmetu zmluvy zabezpečovať prostredníctvom subdodávateľa/subdodávateľov uvedených v prílohe č. 2 zmluvy, ktorých zoznam je uvedený aj v predkladanej ponuke zhotoviteľa s uvedením nasledovných identifikačných údajov o každom zo subdodávateľa/subdodávateľov:

a) obchodné meno alebo názov,

b) sídlo alebo miesto podnikania,

c) identifikačné číslo (IČO),

d) osoba oprávnená konať za subdodávateľa (meno a priezvisko, adresa pobytu, dátum narodenia),

e) vecný podiel plnenia zmluvy (druh a rozsah subdodávky).

* 1. V prípade využívania subdodávateľa počas trvania zmluvy je zhotoviteľ povinný objednávateľovi najneskôr v deň pred vykonávaním diela písomne oznámiť využitie subdodávateľa, ktoré bude obsahovať podiel plnenia predmetu zmluvy, ktorý má zhotoviteľ v úmysle zadať svojmu subdodávateľovi, identifikačné údaje navrhovaného subdodávateľa v minimálnom rozsahu podľa predchádzajúceho bodu.
	2. Zhotoviteľ je oprávnený zmeniť subdodávateľa v priebehu plnenia predmetu zmluvy len v súlade s § 18 zákona o verejnom obstarávaní a po písomnom odsúhlasení zmeny subdodávateľa objednávateľom. Na tento účel je zhotoviteľ povinný písomne oznámiť objednávateľovi zmenu subdodávateľa/subdodávateľov, jej zdôvodnenie a uvedenie súladu s § 18 zákona o verejnom obstarávaní a označiť nového subdodávateľa/subdodávateľov v rozsahu, aký je uvedený v bode 1 tohto článku zmluvy, najneskôr v deň pred navrhovaným termínom využitia nového subdodávateľa.
	3. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi do dvoch (2) pracovných dní odo dňa, kedy sa o zmene dozvedel. Zmena identifikačných údajov o subdodávateľovi (napr. obchodného mena, právnej formy, sídla, štatutárneho orgánu) sa nebude považovať za zmenu vyžadujúcu si uzavretie dodatku k  zmluve.
	4. Ak sa na subdodávateľa a/alebo subdodávateľov vzťahuje povinnosť zapisovať sa do registra partnerov verejného sektora podľa zákona o RPVS, potom je/sú subdodávateľ a/alebo subdodávatelia povinný/í dodržať túto povinnosť po celú dobu trvania zmluvy, pričom zhotoviteľ sa zaväzuje zabezpečiť splnenie povinnosti aj zo strany všetkých svojich subdodávateľov. Subdodávatelia musia spĺňať podmienky účasti osobného postavenia v rovnakom rozsahu ako zhotoviteľ.
	5. Porušenie akejkoľvek povinností podľa tohto článku sa považuje za podstatné porušenie zmluvy, ktoré zakladá právo objednávateľa na okamžité odstúpenie od zmluvy.

**Čl. IX**

**ZODPOVEDNOSŤ ZA VADY**

**ZÁRUKA ZA KVALITU**

1. Zhotoviteľ zodpovedá za to, že dielo bude vykonané podľa podmienok tejto zmluvy, bez akýchkoľvek vád a nedorobkov, v súlade so všeobecne záväznými právnymi predpismi, bez porušenia práv tretích osôb, dielo bude mať počas záručnej doby podľa bodu 3. toho článku vlastnosti dojednané v tejto zmluve a  bude zodpovedať kvalitatívnym požiadavkám stanoveným v platných slovenských technických normách a výsledku určenému v tejto zmluve. Zhotoviteľ sa zaväzuje objednávateľovi nahradiť škodu v prípade, ak dielo bude mať právne vady.
2. Zhotoviteľ nezodpovedá za vady diela, ktoré boli spôsobené v dôsledku použitia podkladov, materiálov alebo informácií poskytnutých objednávateľom v prípade, ak na chyby vopred písomne upozornil objednávateľa, a ten na ich použití písomne trval.
3. Záručná doba na dielo, ktoré je predmetom tejto zmluvy je **24 mesiacov**. Záručná doba začína plynúť dňom riadneho prevzatia diela objednávateľom podľa tejto zmluvy formou písomného preberacieho protokolu, a to od dátumu uvedeného v preberacom protokole. Záručná doba neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.
4. Objednávateľ sa zaväzuje, že vady diela oznámi zhotoviteľovi bezodkladne po ich zistení písomne a v zmysle § 564 Obchodného zákonníka uplatní svoj nárok z vád plnenia. Za písomne uplatnenú reklamáciu diela (oznámenie vád diela) sa považuje aj reklamácia podaná objednávateľom e-mailom na e-mailovú adresu zhotoviteľa: ....@........ a následne doporučenou listovou zásielkou. V prípade, ak sa písomnosť vráti objednávateľovi ako nedoručiteľná, za deň doručenia sa považuje deň, kedy bola zásielka objednávateľovi vrátená späť. Doba od oznámenia vád zhotoviteľovi až do odstránenia vád sa do záručnej doby nepočíta, o túto dobu sa záručná doba predlžuje.
5. Zhotoviteľ sa zaväzuje začať s odstraňovaním vád diela najneskôr do 5 (päť) dní od doručenia žiadosti objednávateľa na ich odstránenie a vady bezplatne odstrániť v čo najkratšom čase, najneskôr do 30 (tridsať) dní od reklamácie vady, ak sa zmluvné strany nedohodnú písomne inak, a to opravou alebo opakovaným zhotovením vadnej, reklamovanej časti diela.
6. Ak zhotoviteľ nezačne s odstraňovaním vád v čase podľa bodu 5 tohto článku zmluvy alebo ak vady neodstráni v určenom čase, objednávateľ je oprávnený zabezpečiť odstránenie vád na náklady zhotoviteľa. V takom prípade sa zhotoviteľ zaväzuje uhradiť objednávateľovi náklady vynaložené na odstránenie vád podľa predchádzajúcej vety na základe písomnej výzvy objednávateľa v lehote stanovenej vo výzve. Nárok na náhradu škody objednávateľa týmto nie je dotknutý.
7. Ak ide o neodstrániteľnú vadu, je objednávateľ oprávnený uplatniť si primeranú zľavu z dohodnutej ceny za dielo a ak v dôsledku vykonania vadného diela bola táto zmluva porušená podstatným spôsobom, je objednávateľ oprávnený odstúpiť od zmluvy. Právo voľby podľa predchádzajúcej vety prináleží objednávateľovi. Pre tieto účely sa za podstatné porušenie zmluvy považuje, ak sú splnené podmienky uvedené v § 345 ods. 2 Obchodného zákonníka.
8. Zhotoviteľ zodpovedá za vady diela, ktoré boli spôsobené jeho subdodávateľmi v rovnakom rozsahu, ako keby dielo zhotovil sám.

Čl. X

**DOBA TRVANIA ZMLUVY A ZÁNIK ZMLUVY**

1. Zmluvy nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Zmluvu sa zaväzuje zverejniť objednávateľ a zároveň sa zaväzuje zhotoviteľa bezodkladne informovať o dni nadobudnutia účinnosti zmluvy na e-mailovú adresu uvedenú v bode 2. tohto článku zmluvy.
2. Zhotoviteľ sa zaväzuje, že predmet zmluvy zhotoví do 30 pracovných dní odo dňa e-mailového zaslania oznámenia o nadobudnutí účinnosti zmluvy. Objednávateľ zašle e-mail s informáciou o nadobudnutí účinnosti zmluvy na e-mailovú adresu zhotoviteľa:..................
3. Zmluvu možno ukončiť:
	1. písomnou dohodou zmluvných strán, pričom zmluva zaniká dohodnutým dňom,
	2. odstúpením od zmluvy v prípade porušenia zmluvnej povinnosti, ktorá je v zmysle zmluvy alebo podľa § 345 Obchodného zákonníka považovaná za podstatné porušenie zmluvy; oprávnená strana môže od zmluvy odstúpiť, ak to oznámi písomne druhej zmluvnej strane bez zbytočného odkladu, najneskôr však do tridsať (30) dní po tom, ako sa o porušení zmluvnej povinnosti dozvedela, resp. mohla dozvedieť. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane,
	3. odstúpením od zmluvy zo strany objednávateľa v prípade ak na zhotoviteľa bude vyhlásený konkurz alebo dôjde k jeho likvidácii bez právneho nástupcu,
	4. odstúpením od zmluvy v prípade nepodstatného porušenia zmluvy v súlade s Obchodným zákonníkom,
	5. odstúpením od zmluvy podľa § 19 zákona o verejnom obstarávaní.
4. Za podstatné porušenie zmluvy zo strany zhotoviteľa sa považuje najmä nie však výlučne omeškanie zhotoviteľa s vykonaním diela o viac ako tridsať (30) dní a v prípade ak zhotoviteľ preukázateľne nezhotovuje predmet plnenia v požadovanej kvalite a ani po písomnom upozornení zo strany objednávateľa nedošlo k zjednaniu nápravy v lehote min. 14 (štrnásť) dní od doručenia písomného upozornenia.
5. Za podstatné porušenie zmluvy zo strany objednávateľa sa považuje najmä nie však výlučne omeškanie objednávateľa s úhradou ceny za zhotovené dielo o viac ako tridsať (30) dní.
6. Odstúpením od zmluvy nie je dotknuté právo na zaplatenie zmluvnej pokuty a náhradu škody vzniknutej porušením zmluvných povinností.

**Čl. XI.**

Doručovanie a komunikácia

1. Každá komunikácia medzi zmluvnými stranami bude prebiehať prostredníctvom oprávnených osôb, štatutárnych orgánov zmluvných strán, prípadne nimi poverených osôb.
2. Všetky oznámenia medzi zmluvnými stranami, ktoré sa vzťahujú k zmluve alebo ktoré majú byť vykonané na základe zmluvy, musia byť vykonané v písomnej podobe a druhej strane doručené buď osobne alebo doporučeným listom či inou formou registrovaného poštového styku na adresu uvedenú na titulnej stránke tejto zmluvy, ak nie je ustanovené alebo medzi zmluvnými stranami dohodnuté inak (možnosť e-mailovej komunikácii v súlade so zmluvou).
3. V prípade pochybností ohľadom času doručenia sa oznámenie považuje za doručené tretím dňom po jeho preukázateľnom odoslaní.
4. Doručením sa rozumie prijatie zásielky zmluvnou stranou, ktorej bola adresovaná.
5. Za deň doručenia zásielky zmluvnej strane, ktorej bola adresovaná, sa považuje takisto
aj deň:
6. v ktorom táto zmluvná strana ju odoprela prijať,
7. ktorým márne uplynula odberná lehota pre jej vyzdvihnutie si na pošte alebo:
8. v ktorý bola na nej zamestnancom pošty vyznačená poznámka, že „adresát sa
odsťahoval“, „adresát je neznámy“ alebo iná obdobná poznámka, ktorá podľa
poštového poriadku znamená nedoručiteľnosť zásielky.

**XII.**

**SPOLOČNÉ A ZÁVEREČNÉ USTANOVENIA**

1. Práva a povinnosti zmluvných strán zmluvou neupravené sa budú riadiť príslušnými ustanoveniami Obchodného zákonníka a ďalšími súvisiacimi všeobecne záväznými právnymi predpismi platnými v Slovenskej republike.
2. Akékoľvek zmeny a doplnenia zmluvy, ktoré nie sú v rozpore s § 18 zákona o verejnom obstarávaní, môžu byť vykonané len formou písomných a očíslovaných dodatkov k zmluve po vzájomnej dohode oboch zmluvných strán a podpísané oprávnenými osobami zmluvných strán.
3. Zmluva je vyhotovená v šiestich (6) rovnopisoch, z ktorých objednávateľ dostane štyri (4) vyhotovenia a zhotoviteľ dve (2) vyhotovenia.
4. Objednávateľ si vyhradzuje právo nezverejňovať podpis/signatúru štatutárneho orgánu nakoľko ju považuje za skutočnosť dôverného charakteru.
5. Zhotoviteľ sa zaväzuje rešpektovať a dodržiavať ustanovenie predchádzajúceho bodu.
6. Zmluvné strany vyhlasujú, že si zmluvu prečítali, jej obsahu porozumeli a na znak toho, že obsah zmluvy zodpovedá ich skutočnej a slobodnej vôli, ju vlastnoručne podpísali.
7. Neoddeliteľnou súčasťou zmluvy sú:
* Príloha č. 1 – Návrh na plnenie kritérií zo dňa,
* Príloha č. 2 – Zoznam subdodávateľov.

V Bratislave dňa: V  .... dňa:

 Za objednávateľa: Za zhotoviteľa

......................................................... .........................................................

Ing. Ján Rudolf, PhD.

 p r e d s e d a